Csúcstechnológia testközelből – Gyárlátogatás a Körber Hungáriánál
2025-10-16 10:00 - 12:00 (Europe/Budapest) | Körber Hungária Kft., Móra Ferenc u. 72., Pécs, Baranya, 7632, Magyarország
Kíváncsi vagy a műszaki csúcstechnológiára? Érdekel mi zajlik az egyik legnagyobb pécsi vállalat kapuin belül?

A Körber Hungária gyárlátogatásán megtudhatod, hogy milyen a világszínvonalú egyedi gépgyártás a színfalak mögött. Megismerheted, hogy milyen gépeket és innovatív technológiai megoldásokat használ a Körber: tudj meg többet a lézerhegesztő vagy a 3D szkenner működéséről!
Helyszín: Körber Hungária, Pécs, Északmegyer dűlő, 3. porta

Időpont: 2025. október 16. 10:00-12:00
Regisztráció: https://forms.gle/KpBD8GDUKhsnihkf9
Várjuk a DesignPécs további eseményeire is!

További információ a szervezőről:

Future Ad Lab 2050 - A jövő reklámja - Design Thinking workshop
2025-10-16 15:00 - 17:00 | Pécsi Kereskedelmi Központ, Majorossy Imre utca 36., Pécs, Magyarország
Képzeld el, hogy 2050-ben járunk. A reklám már nem egyszerű hirdetés a villamos oldalán – hanem élmény, közösség és identitás. Holografikus fashion show az utcán? Gondolat-üzenetek? Érzelmekre hangolt kampányok? A Future Ad Lab workshopon te magad leszel a jövő kreatív igazgatója és közösen megtervezzük, hogyan fog kinézni a reklám világa 2050-ben.

Neked szól, ha…
->középiskolai diák, egyetemi hallgató, fiatal üzletember vagy
-> érdekel a design, a reklám és a jövő kapcsolata,-> szeretsz csapatban kreatív ötleteket alkotni,-> kipróbálnád, milyen érzés 2050-ből „hazaszólni”.

Miért érdemes eljönni?
-> mert megtapasztalod, hogyan lehet a művészet és a reklám határterületén alkotni,-> mert belülről láthatod, hogyan működik a design thinking folyamat,-> mert részese lehetsz egy kísérletnek, ami a Design Pécs szellemiségét képviseli: játékos, kreatív és jövőépítő.

JelentkezésA workshopon való részvétel ingyenes, de a helyek száma korlátozott.
Regisztrálj most: https://forms.gle/1Lfc1BepgxHCuS1N8

2050-ben a reklám már nem arról szól, hogy eladjunk valamit, hanem arról, hogy élményt, közösséget és identitást adjunk. Gyere, és tervezz velünk egy jövőt, ami rólad szól!
Szervezők: Sóki Judit márkaépítés mentor – MÁRKÁD; Énmárka és Stílus Egyesület
További információ a szervezőről:

Várjuk a DesignPécs további eseményeire is!

Varrás és művészeti határok workshopja - Szitakötő kreatívsuli
2025-10-17 15:00 - 18:00 | 7634 Pécs, Ürögi fasor 2/a., Ürögi fasor 2/a., Pécs, 7634
Szálak, formák, határok – ünnepi varrós workshopok a 15 éves Szitakötő kreatívsuliban.
Az alkotók különböző művészeti ágak határait feszegethetik: varrás (átalakítás), festés, hímzés és más technikák kombinálásával újíthatják fel, dekorálhatják meglévő ruhadarabjukat.

Ez a workshop azoknak szól, akik szeretnének új technikákat kipróbálni.
A Szitakötő kreatívsuli 2010-ben indult útjára, hogy kezdő varrótanfolyam, haladóknak szánt tematikus varró workshopok, táborok szervezésével visszahozza az érdeklődők életébe a gépi varrás élményét. A töretlen sikerre való tekintettel azóta is folyamatosan szerveznek programokat. 2019 óta folyamatosan vesznek részt a DesignPécsen.
A program ingyenes, de regisztrációhoz kötött: szitakotosuli@gmail.com
Minimum 5 fő jelentkezése esetén kerül megrendezésre a workshop.
További információ a szervezőről:

Várjuk a DesignPécs további eseményeire is!

Főzdelátogatás a Pécsi Sörfőzdében
2025-10-18 10:00 - 12:00 | Majorossy Imre utca 36., Pécs, 7625, Magyarország
Fedezd fel személyesen az ország legrégebbi, ma is működő sörfőzdéjét!

Túravezetőnk betekintést enged a sörkészítés folyamataiba – a főzéstől egészen az erjesztésig. A programot vezetett sörkóstolóval zárjuk bemutatótermünkben, ahol megkóstolhatod a Pécsi Sörfőzde teljes termékkínálatát.
A DesignPécs keretében megrendezett Pécsi Kreatív Ipari Backstage Túrák során a látogatók személyes, vezetett programokon keresztül nyerhetnek betekintést a helyi kreatív vállalkozások kulisszái mögé, megismerve a gyártási és alkotói folyamatokat.
Cím: Pécsi Sörfőzde, Pécs, Tavasz utca 13.
Időpont: 2025.10.18 10:00 – 12:00
A részvétel ingyenes, de előzetes regisztrációhoz kötött.
Regisztráció: https://forms.gle/aBatEFPUPYvdu9sj7
Várjuk a DesignPécs további eseményeire is!

További információ a szervezőről:

Szecessziós időutazás a Zsolnay Negyedben
2025-10-18 14:00 - 15:30 | Zsolnay Kulturális Negyed, Major utca 21., Pécs, Baranya, 7626, Magyarország
Tartsanak korhű ruhákba öltözött idegenvezetőinkkel és ismerkedjenek meg a Zsolnay Negyed építészeti kincseivel, csodálatos kerámiáival és a szecesszió más jelentős művészeivel.

A századforduló időszaka igazi korszak-és stílusváltást hozott a Zsolnay gyárba. Az eozin technikával készült kerámiák világhódító útjukra indultak fantáziadús, káprázatos, vibráló színeikkel és szokatlan, szabadon áramló formáikkal. A szecessziós hatások az élet és a művészetek minden területén megmutatkoztak, így a Zsolnay-tárgyakon túl szóba kerülnek a korszak olyan emblematikus alkotói, mint Gaudí, Lechner Ödön, Rippl-Rónai József, Gustav Klimt, Egon Schiele és Ady Endre is.
Helyszín: Zsolnay Kulturális Negyed, a séta Zsolnay Infopont & Shop-tól indul (Boltok utcája)
Időpont: 2025.10.18. 14:00
Regisztráció: regisztracio@zsn.hu
Várjuk a DesignPécs további eseményeire is!
További információ a szervezőről:

DIY szülinapi ajándék készítés - Szitakötő kreatívsuli
2025-10-18 15:00 - 18:00 | 7634 Pécs, Ürögi fasor 2/a., Ürögi fasor 2/a., Pécs, 7634
Szálak, formák, határok – ünnepi varrós workshopok a 15 éves Szitakötő kreatívsuliban. Készítsünk egyedi, személyre szabott ajándékokat, például textil szülinapi kártyákat, hímzett díszeket stb. szórakoztató hangulatban!

A Szitakötő kreatívsuli 2010-ben indult útjára, hogy kezdő varrótanfolyam, haladóknak szánt tematikus varró workshopok, táborok szervezésével visszahozza az érdeklődők életébe a gépi varrás élményét. A töretlen sikerre való tekintettel azóta is folyamatosan szerveznek programokat. 2019 óta folyamatosan vesznek részt a DesignPécsen.
A program ingyenes, de regisztrációhoz kötött: szitakotosuli@gmail.com
Minimum 5 fő jelentkezése esetén kerül megrendezésre a workshop.
További információ a szervezőről:

Várjuk a DesignPécs további eseményeire is!

Backstage túra a DRUKKER Nyomdában
2025-10-18 17:00 - 18:00 | Drukker Nyomda, Káptalan utca 4. (Kőkert), Pécs, 7621
Backstage túra a DRUKKER Nyomdában
Nézd meg közelről, hogyan születnek a művészi nyomatok!

📅 2025. október 18. (szombat) 17:00
🖨️ Drukker Közösségi Nyomdaműhely
📍 Drukker Nyomda – 7621 Pécs, Káptalan utca 4. (Kőkert)
⏳ 30–60 perc
🔗 Regisztráció: https://forms.gle/E8iKdE9xNDqwVbos6
https://www.drukker.org/
Ne hagyja ki ezt az egyedülálló lehetőséget, hogy testközelből fedezze fel Pécs kreatív iparának titkait!
Pécs Megyei Jogú Város Városmarketing Osztálya célul tűzte ki egy hiteles, értékalapú településmárka és -pozíció létrehozását, amely Pécs karakterét és vonzerejét hitelesen közvetíti. Tartalmi és vizuális eszközökkel olyan városképet épít, amely érzelmi kötődést alakít ki a város és annak lakói, látogatói között. Fontos számára, hogy Pécs múltját és hagyományait kortárs szemlélettel ötvözze, így alakítva ki egy pezsgő, élhető városi környezetet. Tevékenységében hangsúlyos szerepet kap a város kulturális öröksége, az egyetem jelenléte, valamint a természet közelsége, amelyek együtt egy minőségi, vonzó életérzést közvetítenek.
A részvétel ingyenes, de előzetes regisztrációhoz kötött.
Várjuk a DesignPécs további eseményeire is!
További információ a szervezőről: www.pecs.hu

Test Before Invest – Digitalizáció és Fejlődés
2025-10-20 10:00 - 15:15 | Pécsi Kereskedelmi Központ, Majorossy Imre utca 36., Pécs, Magyarország
A rendezvény fő előadója Kerek István AI-üzletfejlesztési szakértő, egyetemi óraadó tanár és a „ChatGPT magyarul” közösség alapítója. Közel három évtizedes informatikai múlttal, 2008 óta az AI-fejlesztések gyakorlatát és üzleti hasznosítását viszi vállalatokhoz: a költségek csökkentésére, a működési hatékonyság növelésére és új ügyfelek szerzésére fókuszál.

Több mint 50 000 órányi digitális technológiai tapasztalattal és több ezer óra ChatGPT-használattal a legfrissebb trendeket kézzelfogható, skálázható megoldásokra fordítja. Előadásában gyakorlati példákon mutatja meg, hogyan lehet az AI-t valódi üzleti eredménnyé alakítani.
A szakértői Kerek István előadásához kapcsolódóan adnak tanácsot a vállalkozásokat érintő aktuális kérdésekben.
Program:

Időpont
Program

10:00
Megnyitó

10:05
Az adatvédelem és adathasznosítás kihívásai a gyakorlatban

Dr. Szőke Gergely László, adjunktus, tanszékvezető, Technológiai Jogi és Energiajogi Tanszék, PTE ÁJK

11:00
Kávészünet

11:15
Hétköznapi jogi dilemmák az AI alkalmazása során

Dr. Hohmann Balázs, adjunktus, Technológiai Jogi és Energiajogi Tanszék, PTE ÁJK

12:15
Ebédszünet

13:00
Kerek István, AI üzletfejlesztési szakértő előadása

14:30
Hazai egészségügyi adatökoszisztéma és az elérhető adatok

Dr. Kovács Sándor, főosztályvezető, Technológia- és Adatvagyon Menedzsment Főosztály, Informatikai Igazgatóság, PTE KA

Jelentkezés: ptepartner@pte.hu email címen.
A regisztráció határideje: 2025.10.16. 16:00.
Meghivo-EDIH
A program az Európai Unió társfinanszírozásában valósul meg, a vállalkozások számára a részvétel ingyenes, a jelentkezéseket korlátozott számban tudják befogadni.
A szolgáltatások a de-minimis vagy innovációs támogatás keret terhére térítésmentesen vehetők igénybe. Részletes információk: https://adatedih.hu/de-minimis/
A „Data EDIH” c. projekt megvalósulását Magyarország Kormánya, illetve a Közigazgatási és Területfejlesztési Minisztérium Parlamenti Államtitkársága támogatta.
A Data EDIH konzorcium részére 720.000.000 Ft költségvetési támogatás került megítélésre az egyes közvetlen uniós pályázatok önerő költségének biztosításáról szóló 1548/2023 (XII. 13.) Korm. határozat keretében.

Szépészeti Fórum
2025-10-22 14:00 - 17:00
A Pécs-Baranyai Kereskedelmi és Iparkamara szeretettel meghívja Önt Szépészeti fórumára.

Program:

13.30 – 14.00

Regisztráció

14.00 – 14.45

Milyen tevékenységhez, milyen végzettség szükséges a szépségiparban? – Kulcs a biztonságos és jogszerű munkához.Előadó: Szekeresné Németh Tünde, kamarai tanácsadó, szakképzési szakértő Pest Vármegyei és Érdi Kereskedelmi és Iparkamara

14.50 – 15.30

Tarthatok-e képzést, tanfolyamot? – A felnőttképzés új rendszere: oktatási és képzési lehetőségek a szépségiparban.Előadó: Piacsek László felnőttképzési szakmai vezető PBKIK

15.30 – 15.40

Szünet

15.40 – 16.10

Mik lesznek az új trendek a szépségiparban? – A 2025-ös londoni Salon International kiállításon láttam, hallottam.Előadó: Sziklainé Bán Hajnalka, Bronzkoszorús Fodrászmester

A szakmai napon való részvétel ingyenes, de előzetes regisztrációhoz kötött!
Jelentkezési határidő: 2025. október 20. (hétfő 10.00 óra)
Jelentkezés ide kattintva!
Szeretettel várjuk!
A parkolásra a környező utcákban van lehetőség. Parkolási rend: https://pbkik.hu/2022/07/20/hirek/fooldal/uj-parkolasi-rend-az-irodahaz-kornyeken/
A Vállalkozásfejlesztési Projekt a Nemzetgazdasági Minisztérium támogatásával valósul meg. Támogatási szerződés: NGM_SZERZ/173/3/2024_PBKIK/1

Automotive Transformation Conference 2025
2025-10-23 - 2025-10-24
Az Automotive Transformation Conference célja, hogy elősegítse az autóipar megújulását. A rendezvény kiemelt elemei közé tartoznak az üzletember-találkozók, amelyekre 2025. október 23–24-én kerül sor.

Az esemény küldetése, hogy összekapcsolja a megfelelő technológiákat, vállalatokat és régiókat a fejlődés érdekében. A szervezett üzleti megbeszélések lehetőséget biztosítanak új partnerkapcsolatok kialakítására. Minden résztvevő maga választhatja ki beszélgetőpartnereit, és 15 perc áll rendelkezésére, hogy bemutassa projektjeit, szolgáltatásait vagy termékeit.
A konferenciát az Enterprise Europe Network és a NOI Techpark Bruneck szervezi.

KIEMELT TÉMÁK:

Autóipar átalakítása
Fenntartható és hatékony közlekedés
E-Mobilitás
Autonóm járműtechnológia
Fenntartható értéklánc
Elektromos jármű infrastruktúra
Mobilitás mint szolgáltatás

Az üzletember találkozón való részvétel előzetes regisztrációhoz kötött, de ingyenes azonban a teljes konferencián való részvétel díjköteles.
További információ: een@pbkik.hu

MADtech Brokerage Event a Tech Show Madrid 2025 keretében
2025-10-29 - 2025-10-30
A Tech Show Madrid 2025 a felhőalapú technológiák, a kiberbiztonság, a big data, a mesterséges intelligencia, az adatközpontok, az e-kereskedelem és a digitális marketing területének vezető rendezvénye. A MADtech brokerage event 2 napja alatt a részt vevők megtalálhatják releváns technológiai partnereiket.

Az esemény elsősorban a következő területeket érinti:

Kiberbiztonság és kriptográfia
Nagy adathalmazok és fejlett számítástechnika
Mesterséges intelligencia és gépi tanulás
Kvantumtechnológiák
Fejlett mérnöki technológiák és anyagok
Digitális megoldások a körforgásos gazdaság számára
Konkrét ágazatokban (repülőgépipar, biotechnológia, energiaipar stb.) alkalmazott technológiák

A részvétel díjmentes a helyszínen és online is, de regisztrációhoz kötött
REGISZTRÁCIÓ
A szakmai vásárra a belépés szintén díjmentes Tech Show Madrid 2025

72. FCEM Világkongresszus (kongresszus női vállalkozóknak)
2025-11-03 - 2025-11-05
A görögországi Athén ad otthont 2025. november 3–5. között a világ legnagyobb női vállalkozói hálózatának éves kongresszusának, a 72. FCEM Világkongresszusnak. A több mint 120 országot képviselő, 5 millió női vállalkozót tömörítő FCEM – Les Femmes Chefs d’Entreprises Mondiales (A Világ Női Vállalkozói) kongresszusa nemcsak inspiráló nemzetközi esemény, hanem valódi lehetőség magyar női vállalkozók számára, hogy globális színtéren mutatkozzanak be, bővítsék kapcsolatrendszerüket és nemzetközi üzleti együttműködéseket alakítsanak ki.

A háromnapos esemény során a résztvevők panelbeszélgetéseken, mesterkurzusokon, interaktív B2B találkozókon és kulturális programokon keresztül nyerhetnek betekintést a legújabb vállalkozói trendekbe, eszmecserét folytathatnak befektetőkkel, és megismerhetik más országok jó gyakorlatait. A rendezvény házigazdája a görög SEGE női vállalkozói szövetség, a program célja pedig a női vezetők láthatóságának növelése, gazdasági szerepvállalásuk erősítése és nemzetközi együttműködések előmozdítása.
A kongresszusra vállalkozók, startupok alapítói, üzleti hálózatok képviselői és innovátorok jelentkezését várják – különösen olyan női vezetőkét, akik nyitottak a nemzetközi jelenlét erősítésére.

További információ és regisztráció: https://fcem2025.com/

ECOMONDO 2025 Nemzetközi környezetipari kiállítás - Kiállítási lehetőség
2025-11-04 - 2025-11-07 | Fiera Rimini, Via Emilia 155., Rimini, 47921, Italy
Az Ecomondo a zöld és a körforgásos gazdaság kulcseseménye. Ez az a találkozóhely, ahol ipari csoportok, érdekeltek, politikai döntéshozók, véleményvezérek, helyi hatóságok, kutatótestületek és intézmények találkoznak, és bevezetik azokat a kulcselemeket, amelyek meghatározzák az EU környezetvédelmi politikájának fejlesztési stratégiáit.

A HEPA Magyar Exportfejlesztési Ügynökség magyar nemzeti standot szervez az „Ecomondo 2025” kiállításra. A rendezvényre 2025. november 4-7. között kerül sor Olaszországban.
Az Ecomondo

több, mint 103.000 SZAKMAI LÁTOGATÓT vonz
több, mint 165.000 m2 kiállítói területen
1.700 kiállító cég, 121 érintett ország
118 nemzetközi szövetség, 650 nemzetközi hosted buyer
240 szakmai előadás és kísérő rendezvény
több, mint 600 fős akkreditált sajtó jelenlét.

A mellékelt részvételi felhívás további részleteket és információkat tartalmaz a kiállításra, valamint a részvételi feltételekre vonatkozóan.
Jelentkezni a csatolmányban található regisztrációs lap hiánytalan kitöltésével és az aláírt dokumentum március 14-ig történő visszaküldésével lehet.

Részvételi felhívás és feltételek
Regisztrációs lap

Bővebb információ:
Gyenes Dávid Miron, környezetiparért felelős ágazati munkatárs
HEPA Magyar Exportfejlesztési Ügynökség Nonprofit Zrt.
Mobil: +36 30 157 1081
E-mail: gyenes.david@hepa.hu

Fenntarthatósági jógyakorlatok a dohányiparban – A BAT Pécsi Dohánygyár Kft. céljai és az eddig elért eredményei
2025-11-05 14:34
A Kamarai Fenntarthatósági Klub novemberi ülése ismét egy külső helyszínen kerül megrendezésre, a klubtagok a BAT Pécsi Dohánygyár Kft.-nél tesznek látogatást.

Pécs és a dohánygyártás már 1912 óta összekapcsolódik. Ezt jelzi a pécsi Dohány utca, ahol a város egyik legjelentősebb munkaadója aBAT Pécsi Dohánygyár Kft. történelmi telephelye található.
A BAT vállalatcsoport 1992-ben lett részese ennek a történetnek, és azóta is folyamatos innováció és fejlődés jellemzi a vállalatot.
A munkavállalók odaadó munkájának eredménye, hogy már több mint 60 piacra szállítják a Pécsett készült termékeket és a gyár komoly szerepet vállal abban a vízióban, hogy egy jobb holnapot teremtsenek.
Az ülés során a klubtagok megismerhetik a fenntarthatósággal kapcsolatos eddigi eredményeiket, jövőbeni céljaikat.
Az ülésen való részvétel ingyenes, de előzetes regisztrációhoz kötött kizárólag, klubtagok számára elérhető.

MIK Partners 2025 - „Baranya, határon innen és túl”
2025-11-06 08:00 - 17:30 | PTE Műszaki és Informatikai Kar, Boszorkány út 2., Pécs, 7624, Magyarország
Ismét ősz, ismét MIK PARTNERS!

A MIK PARTNERS Szakmai Nap idei programja az egyetemi és vállalati együttműködések elmélyítése mellett jelentős hangsúlyt helyez a térségben zajló infrastrukturális fejlesztésekre, továbbá a regionális és határon átnyúló kapcsolatok jelentőségére. A szakmai és gazdasági érdekképviseletekkel az évek során kialakított együttműködésünk mellett idei rendezvényünk kiemelt társszervezői az Eszéki Josip Juraj Strossmayer Egyetem Építő- és Építészmérnöki Kara, valamint a Magyar DigiLean Egyesület, akik jelenlétükkel és szerepvállalásukkal támogatják a régió szakmai, tudományos és gazdasági életének további erősítését.
A MIK PARTNERS főelőadásai között szó lesz az országrészeinket és országainkat összekötő építmények mérnöki megoldásairól, a határokon átnyúló tudományos és mérnöki kutatásokról, valamint a pécsi régió jövőbeni kiemelkedő fejlesztési lehetőségeiről is.
A gazdag szakmai program során bemutatásra kerülnek partnereinkkel közös fejlesztéseink, új együttműködési megállapodásokat írunk alá, illetve a meglévő kapcsolataink szakmai tartalmát is bővítjük. A szakmai előadások mellett bemutatjuk a Partnereink támogatásával megvalósult eszközfejlesztéseinket és átadjuk az általuk felajánlott hallgatói ösztöndíjakat, továbbá értékes ajándékokkal díjazzuk az „Én, a mérnök” címmel meghirdetett, középiskolásoknak szóló pályázatra beérkezett kiemelkedő munkákat.
Mint minden évben, idén is kiállításokkal, díjátadókkal színesítjük rendezvényünket: karunkra érkezik a Breuer Project: Mezősi Ágnes fotóművész kiállítása, amely a Breuer Marcell Emlékpad avatásához kapcsolódóan valósult meg. Továbbá, a hagyományoknak megfelelően otthon adunk a Dél Dunántúli Építész Kamara Forbát Alfréd Építészeti Díjátadó számára is.
A délutáni szekciók keretében az aktuálisan futó pályázatainkról és kutatásokról szóló prezentációk mellett a Pécs-Baranyai Kereskedelmi és Iparkamara részéről a minőségmenedzsment témakörében, a Baranya Vármegyei Mérnöki Kamara szervezésében pedig a FIDIC elveken nyugvó szerződésekről és projektelőkészítésről ígérkeznek érdekes előadások, míg a Magyar DigiLean Egyesület közreműködésével a mérnöki és gyártási folyamatok hatékonyságának növeléséről lesz lehetőség tájékozódni és konzultálni.
A délutáni programban az érdeklődők az RTIT>> szekció keretében a fenntartható építőanyagokról tudhatnak meg többet a szakmai előadások keretében:

RTIT – Innováció és tudástranszfer Baranya középpontjában
Prof. Dr. Orbán Zoltán | A201

13:00 – 13:20 RTIT: Tudástranszfer és együttműködés a fenntartható építőanyagok szolgálatában
dr. Orbán Zoltán, Dudás Kószó Katalin Az előadás bemutatja az RTIT pályázat célkitűzéseit és tevékenységeit, amelyek a kutatás, technológia és innováció (RTI) eredményeinek hatékonyabb átadását szolgálják a kis- és középvállalkozások felé. Kiemelt fókuszt kapnak a fenntartható építőanyagok és technológiák, valamint azok szerepe a zöld átmenetben és a régió versenyképességének erősítésében. Az előadás során bemutatásra kerül az „RTIT Fenntartható építőanyagok és technológiák képzési modul”, amely gyakorlati tudást kínál a vállalkozások és szakmai szereplők számára. A résztvevők megismerhetik, hogyan támogatja a projekt a vállalkozások és kutatóintézetek együttműködését, miként segíti az új technológiák piaci bevezetését, és milyen előnyöket kínál a Baranyában működő szereplők számára.
13:20 – 13:40 Életciklus-értékelés az építőiparbanGyőrfi Alexandra, környezetmérnök Az építőanyagok nemcsak házakat formálnak, hanem a jövőnket is — de vajon mennyibe kerül mindez a bolygónknak? Milyen módszerekkel tárja fel az életciklus-értékelés az anyagok rejtett környezeti hatásait a bányászattól a bontásig? Fedezd fel, hogyan segíthet ez a szemlélet fenntarthatóbb döntéseket hozni az építészetben.
13:40 – 14:00 Vízzáró szerkezeti beton újrahasznosított adalékanyaggalBányai Kitti, okl. építőmérnök
14:00 – 14:20 Építőanyagok környezeti hatásaDr. Reith András Phd , Orova Melinda, PhD hallgató Az építőipar globális környezeti terhelésének jelentős részéért az építőanyagok előállítása, szállítása, felhasználása és életciklusuk végi kezelése felelős. Az előadás az építőanyagok környezeti hatásait vizsgálja az életciklus-elemzés (LCA) módszertanán keresztül, emellett külön hangsúlyt kap a körforgásos gazdaság szempontjai – például az újrahasznosított és alacsony szén-dioxid-kibocsátású anyagok alkalmazása. Az előadás áttekinti az aktuális európai és hazai szabályozási környezetet, az építőanyagokra vonatkozó környezeti terméknyilatkozatok (EPD-k) jelentőségét, valamint bemutat valós projekt példákat az anyagválasztás szerepére a karbonlábnyom csökkentésében, és hogy hogyan segíthetik ezzel az építőanyag-gyártók, tervezők és beruházók az építési projektek környezeti teljesítményének javítását.
14:20 – 14:40 Már az űrből is látszik – Szerkezet diagnosztika támogatása műholdradarral Ronczyk Levente – Datelit Kft. A műholdradar alkalmazásával a szerkezet diagnosztika egy új dimenziója nyílt meg. A szerkezet táv-diagnosztika egy speciális változata a űrtechnológiai alapokra épített műholdradar interferometria, amely lassú mm-es nagyságrendű szerkezet deformáció mérésére szolgál. Gyakorlati példákon keresztül világítunk rá a módszertan előnyeire és egyes alkalmazási területeire. Választ kaphatunk, hogy mely esetekben, milyen problémák megoldásánál érdemes ehhez az eszközhöz fordulni. Az előadásban silók, toronyépületek, infrastrukturális elemek kerülnek részletesebb bemutatásra
14:40 – 15:00 Fentartható építőanyagok és technológiákKrutek Norbert, Kutató mérnök, PhD hallgató A 3D betonnyomtatás (3DCP) forradalmasítja az építőipart: zsaluzat nélkül, rétegről rétegre épít szerkezeteket digitális terv alapján. A technológia gyorsabb, gazdaságosabb és fenntarthatóbb építést tesz lehetővé, miközben szinte korlátlan formatervezési szabadságot ad az építészeknek. A pontos anyagadagolás minimalizálja a hulladékot és az ökológiai lábnyomot – így a 3D nyomtatás nemcsak technológiai áttörés, hanem az építés jövőjének kulcsa is.

További információ és regisztráció

Vállalkozásismereti alapok
2025-11-06 09:30 - 14:30
A „Vállalkozásismereti alapokról” szóló ingyenes szakmai nap célja, hogy segítse a 17-25 év közötti fiatalokat saját vállalkozásuk elindításában – különös tekintettel – de nem kizárólag – azokra, akik munkáshitelt is igénybe vesznek ehhez.

A program szervezői és előadói a jövő vállalkozóit támogatják – gyakorlati tudással, példákkal és bizalommal erősítik őket. A fiatalokban ott rejlik a kreativitás, a lendület és a vállalkozói szellem – de a sikerhez gyakorlati tudásra, támogatásra és hiteles példákra is szükség van. A Vállalkozás Ismereti Roadshow célja, hogy valós segítséget nyújtson a 17 és 25 év közötti fiataloknak saját vállalkozásuk elindításához: tudást ad, közösséget épít, és utat nyit azoknak, akikben már ott él egy ötlet, de eddig nem tudták, hogyan kezdjenek hozzá.
A szakmai naphoz egy mentor program is csatlakozik, melyre azok jelentkezhetnek üzleti tervükkel, akik valamelyik alkalmon részt vesznek.
A roadshow pécsi állomásának helyszíne: A kamara székháza, 7625 Pécs, Dr. Majorossy I. u. 36., Zsolnay terem.
Időpontja: 2025. november 06.
Tervezett program:
– 9:30 – 10:00 regisztráció
– 10:00 – 10:20 köszöntők
– 10:20 – 11:10 előadások
– 11:10 – 11:25 kávészünet
– 11:25 – 13:25 oktatás
– 13:25 – 13:45 szendvicsebéd
– 13:45 – 14:30 oktatás
Jelentkezés, további információ: https://mkik.hu/nulladiklepes#csatlakozas
Szervezők: Kulturális és Innovációs Minisztérium és a Magyar Kereskedelmi és Iparkamara
Forrás: Magyar Kereskedelmi és Iparkamara

Enterprise Horizon Start - ingyenes pályázati képzési program
2025-11-12 09:00 - 12:00 | Nemzeti Innovációs Ügynökség, 1077 Budapest, Kéthly Anna tér 1., Budapest, 1077, Magyarország
A Nemzeti Innovációs Ügynökség Nonprofit Zrt. “Enterprise Horizon” elnevezésű ingyenes pályázati képzési programjának keretében a kezdő szinttől egészen a Horizon Europe pályázat beadásáig támogatják a jelentkezőket. A program elsősorban a hazai kis- és középvállalkozásokat segíti a közvetlen uniós forrásokhoz történő hozzáférésben.

A kezdő képzés során áttekintést nyújtanak a Horizon Europe Pályázati rendszer sajátosságairól, a résztvevők felmérhetik, hogy érdemes-e pályázniuk.
Ezt követően, haladó szinten a konkrét pályázati felhívásokat, pénzügyi szabályokat, konzorciumépítési lehetőségeket mutatják be hazai jó példákkal, gyakorlati tapasztalatokkal alátámasztva.
A harmadik szinten pedig az EIC pályázat beadását tervező vállalkozásokat mentorálják egyénileg a pályázat beadásáig.
Következő képzési időpontok:

2025. november 12. kezdő pályázati képzés: Start – Enterprise Horizon workshop | Nemzeti Innovációs Ügynökség
2025. december 3. haladó pályázati képzés angol nyelven: Progress – Enterprise Horizon workshop | Nemzeti Innovációs Ügynökség

A megadott linken tud regisztrálni az ingyenes képzésre. Amennyiben további kérdése merülne fel a képzéssel vagy a regisztrációval kapcsolatosan, akkor jelezze a szabo.terez@niu.hu e-mail címen.
A december 3-i workshop konzorciumépítésre is kiváló alkalom lehet, mivel szlovén, grúz, olasz és török előadók és résztvevők is lesznek a tervek szerint.

Dél-dunántúli Beszállítói Fórum
2025-11-13 09:00 - 16:00 | Pécsi Kereskedelmi Központ, Majorossy Imre utca 36., Pécs, Magyarország
Beszállítókat keresnek az alábbi nagyvállalatok: Holcim Magyarország Kft., Honsa Kft., Körber Hungária Gépgyártó Kft., Matro Kft., GLT Delta Kft., Váradi Metál Kft., Ferropatent Zrt., Knipl Kft., Tolnagro Kft., Kaposvári Villamossági Gyár Kft., Kometa 99 Zrt., Büttner Kft.

A Magyar Kereskedelmi és Iparkamara által támogatott Vállalkozásfejlesztési Program 2025 részeként, a Pécs-Baranyai Kereskedelmi és Iparkamara és a hazai kamarai hálózat idén ősszel Országos Kamarai Beszállítói Programot valósít meg: a 7 régiós rendezvényből álló programsorozat egyes rendezvényein Önök beszállítóként új piacokat találhatnak az egyes régiók nagyvállalatainál.

A dél-dunántúli beszállítói programot ezúton ajánljuk szíves figyelmükbe:
Regisztráljon Ön is, mert személyesen tárgyalhat
• beszállítói lehetőségekről nagyvállalatokkal,
• technológiai kooperációról, további együttműködésekről a többi beszállítóval.

A program célja, erősíteni a helyi beszállítói láncokat. A programon lehetőség nyílik üzleti tárgyalásokat folytatni a vállalkozások beszerzőivel.
Amennyiben szeretne Ön is tárgyalni a beszállítói lehetőségről egy vagy több vállalkozás beszerzőivel, regisztráljon a DÍJMENTES beszállítói fórumra!
Regisztráció: https://www.b2match.com/e/suppliers-forum/sign-up

Személyes tárgyalásokra az alábbi cégek beszerzőivel lesz lehetőség:
Büttner Kft.
Ferropatent Zrt.
GLT Delta Kft.
Holcim Magyarország Kft.
Honsa Kft
Kaposvári Villamossági Gyár Kft.
Knipl Kft.
Kometa 99 Zrt.
Körber Hungária Gépgyártó Kft.
Matro Kft.
Tolnagro Kft.
Váradi Metál Kft.
A pontos beszállítói igényeket a Piactéren tekintheti meg: https://www.b2match.com/e/suppliers-forum/components/60988

Jelentkezési határidő: 2025. november 11. kedd 17:00
Regisztráció: IDE KATTINTVA

A regisztrációs felület működéséről bővebb információt itt talál: Miként működik?
Felhívjuk a figyelmet, hogy a kezdeményezett üzleti tárgyalás(ok) csak abban az esetben lesznek beépítve a tárgyalási menetrendbe, ha azt a másik fél visszaigazolja a platformon.

További információ:
Pohli Krisztina, PBKIK, Tel: 72/507-187, E-mail: pohli.krisztina@pbkik.hu
Nagy Eszter, PBKIK, Tel: 72/507-140, E-mail: nagy.eszter@pbkik.hu

Adatkezelési tájékoztató: https://pbkik.hu/adatkezeles

Speedway to the U.S. Market – új webinársorozat segíti a közép-európai vállalkozások amerikai piacra lépését
2025-11-13 15:00 - 16:30 | Webinárium, Magyarország
Idén ősszel indul a Speedway to the U.S. Market című nemzetközi webinársorozat, amely gyakorlati tudást és szakmai támogatást kínál a közép-európai startupok és kis- és középvállalkozások számára az amerikai piacra lépés előkészítéséhez.
A programsorozatot az USA Accelerator szervezi, és minden hónapban vezető szakértők, alapítók és partnerintézmények osztják meg tapasztalataikat olyan kulcsterületeken, mint a branding, jogi alapítás, finanszírozás vagy az üzleti kultúra az Egyesült Államokban.

A cél, hogy minél több magyar vállalkozás számára váljon elérhetővé ez a gyakorlatorientált, nemzetközi szakmai lehetőség.
Első webinár: Brand Therapy for the U.S. Market

Időpont: 2025. november 13. (csütörtök) 15:00
Előadó: Howard York – YorkBranding
Nyelv: angol

A program tartalma:
🔹 Bevezető: az USA Accelerator program és az amerikai üzleti lehetőségek bemutatása
🔹 Előadás: Howard York – gyakorlati példák és bevált branding stratégiák az amerikai piacra
🔹 Online networking: bemutatkozási és kapcsolatépítési lehetőség a résztvevők számára
Részvétel és regisztráció
A webináron való részvétel ingyenes, azonban regisztrációhoz kötött.
Regisztráció: https://forms.gle/b3R8kiWyQyxf1wWt8
További információ: https://www.usaaccelerator.com/speedway-to-the-us-market-webinar/
Csatlakozzon Ön is, és ismerje meg, hogyan válhat vállalkozása sikeressé az amerikai piacon!

Innovációs Roadshow Pécsen – országos szereplők, helyi jó gyakorlatok, üzemlátogatás
2025-11-18 10:00 - 13:00 | HC Linear Kft., Hegedűs János utca 10., Pécs, 7630
A Pécs-Baranyai Kereskedelmi és Iparkamara 2025. november 18-án Innovációs Roadshow-t szervez Pécsen, a több mint három évtizede sikeresen működő HC Linear Kft. telephelyén. A 10.00–13.00 között zajló szakmai délelőtt célja, hogy a vállalkozások első kézből kapjanak információt az aktuális innovációs pályázatokról, a GINOP Plusz keretében elérhető támogatásokról, valamint arról, hogy hogyan tudják saját fejlesztéseiket hatékonyabban megvédeni és piacra vinni. Az esemény a Magyar Kereskedelmi és Iparkamara Vállalkozásfejlesztési Projektje keretében valósul meg.

A nap egyik kiemelt témája a minisztérium aktuális innovációs pályázati programjairól szóló előadás lesz. Ezt követően a Magyar Innovációs Szövetség képviselője mutatja be az innovációs nagydíj rendszerét és az eddigi sikeres hazai megoldásokat. A résztvevők meghallgathatják a KKV-k innovációs képességét támogató GINOP Plusz 2.1.3-24 pályázat tapasztalatait, majd a Szellemi Tulajdon Nemzeti Hivatalának képviselője beszél az innovációk és egyéb szellemi javak védelméről.
A szakmai blokkot esettanulmányok zárják: megvalósult vállalati folyamatinnovációk, jó gyakorlatok és kézzelfogható eredmények kerülnek bemutatásra.
Egy pódiumbeszélgetés zárja a sort, melyen egy nyertes pályázó, egy sikeres innovációs tanácsadó és a Magyar Innovációs Szövetség képviselője osztja meg tapasztalatait. A beszélgetés fókusza: mi kell ma egy dél-dunántúli KKV-nak ahhoz, hogy tényleg meg tudjon újulni – és hogy ezekhez a forrásokhoz hogyan lehet jól kapcsolódni.
A rendezvény zárásaként a résztvevők céglátogatáson vehetnek részt a házigazda HC Linear Kft-nél. A cég több mint 30 éve végez műszaki K+F tevékenységet, fő profilja a közlekedésinformatika, de a biztonságtechnológia, a védelmi ipar és az egészségipar területén is aktív. A teljes innovációs láncot le tudják fedni az ipari kutatástól a prototípusig és a sorozatgyártás előkészítéséig – és eddig több mint 1000 fejlesztést vittek piacra hazai és nemzetközi partnereiknek.
Kinek szól?
· innovatív KKV-knak
· gyártó és ipari cégeknek
· pályázaton, különösen indulni tervező vállalkozásoknak
· egyetemi–vállalati együttműködések szereplőinek
· kamarai és klasztertagoknak
Időpont: 2025. november 18. (kedd) 10.00–13.00
Helyszín: HC Linear Kft., 7630 Pécs, Hegedűs János utca 10.
Érkezés, regisztráció: 9.30–10.00
PROGRAM

9:30-10:00
Érkezés, regisztráció

10:00-10:10
Köszöntő, nyitó előadás
Rabb Szabolcs főtitkár, Pécs-Baranyai Kereskedelmi és Iparkamara

10:10–10:30
A Minisztérium aktuális innovációs pályázati programjaiElőadó: Bódis László innovációért felelős helyettes államtitkár, Kulturális és Innovációs Minisztérium

10:30-10:50
A 2025. évi Magyar Innovációs Nagydíj Pályázat meghirdetéseElőadó: dr. Birkner Zoltán társelnök, Magyar Innovációs Szövetség

10:50–11:05
Innovációs pályázatok feltételei, s a KKV-k innovációs képességének támogatása (GINOP Plusz 2.1.3-24) pályázat tapasztataiElőadó: Miklós Mónika vezérigazgató, MSB Fejlesztési Tanácsadó Zrt.

11:05-11:20
Az innovációs ötletek védelméről, és a cégekben fellelhető egyéb szellemi termékekrőlElőadó: Várfalviné Tari Zsuzsanna, osztályvezető, Szellemi Tulajdon Nemzeti Hivatala Tudásmenedzsment, Kommunikációs és ügyfélszolgálati Főosztály

11:20-11:35
Vállalati megvalósított folyamatinnovációk – Példák, jó gyakorlatok és eredmények bemutatása
(A KKV-k innovációs képességének támogatása – GINOP Plusz 2.1.3-24 pályázatokból)Előadó: Herbály István, az MKIK Innovációs Szakmai Bizottság elnöke

11:35-11:55
PódiumbeszélgetésRésztvevők: Rabb Szabolcs PBKIK főtitkár beszélget a pályázati nyertes Titán Kft. ügyvezetőjével, Göncző Gáborral, az innovációs tanácsadást végző innomine képviselőjével,dr. Vicze Gáborral, és a Magyar Innovációs Szövetség képviseletében Dr. Birkner Zoltánnal.

11:55-12:00
Kérdések-válaszok

12:00-12:30
Ebéd

12:30-13:00
A HC Linear Kft. bemutatása, műhelylátogatásA cég több mint 30 éve működik a műszaki kutatás-fejlesztés területén. Az utóbbi 6-7 évben kiemelkedően növelték a hatékonyságot. A vállalkozás fő profilja a közlekedés-informatika, de egyebek mellett a biztonságtechnológiában, a védelmi iparban, az egészségiparban is dolgoznak. A komplett innovációs folyamatot képesek ellátni az ipari kutatástól a kísérleti fejlesztésen át a prototípus-előállításig, majd a sorozatgyártás előkészítéséig és a gyártásig. Innovációs kapacitásukat magasan kvalifikált szakemberállománnyal, kutatókkal folyamatosan bővítik. A cégvezetés hisz a helyi szinergiákban, amelyekre építve a HC Linear Kft. fennállása óta 1000-nél is több terméket fejlesztett ki a hazai és külföldi piacokra.

A szervezők a programváltoztatás jogát fenntartják.
A férőhelyek korlátozottak! A regisztráció után e-mailes visszajelzést küldünk a jelentkezés elfogadásáról.
A részvétel előzetes regisztrációhoz kötött.
A jelentkezés lezárult.
A kamara célja, hogy a baranyai vállalkozások ne csak értesüljenek az aktuális lehetőségekről, hanem konkrét példákon keresztül lássák: az innováció finanszírozható, a szellemi tulajdon védhető, és a piaci bevezetésben is vannak elérhető, helyi partnerek.

VIII. Regionális Üzleti Fórum Újvidéken – nemzetközi kapcsolatok és üzleti lehetőségek fókuszában
2025-11-20 - 2025-11-21 | Chamber of Commerce and Industry of Vojvodina, Novi Sad, Serbia
A Vajdasági Gazdasági Kamara székházában kerül sor 2025. november 20–21-én Újvidéken, a VIII. Regionális Üzleti Fórumra, amely a térség egyik legjelentősebb gazdasági találkozóhelyének számít. A rendezvény célja a regionális és nemzetközi gazdasági együttműködés erősítése, a befektetések ösztönzése, valamint új üzleti lehetőségek megteremtése. Az eseményen több mint harminc ország vállalkozásai, intézményei, kamarái, befektetői és szakértői vesznek részt, így a fórum kiváló alkalmat kínál a kapcsolatépítésre és a tapasztalatcserére.
A kétnapos program nyitó plenáris ülése Vajdaság és Szerbia befektetési potenciálját mutatja be, amelyet szakmai panelbeszélgetések követnek. Az egyik kiemelt téma a digitalizáció és a mesterséges intelligencia üzleti folyamatokra gyakorolt hatása, míg egy másik szekció a Duna-régió agrár-élelmiszeripari együttműködéseit és egy regionális élelmiszer-márka felépítésének lehetőségeit tárgyalja. A fórum egyik legfontosabb eleme a különböző ágazatokra – ipar, szolgáltatások, mezőgazdaság – szervezett B2B találkozók sora, amelyek közvetlen üzleti tárgyalásokat és partnerkeresést tesznek lehetővé nemzetközi viszonylatban a vállalkozások és intézmények számára.
A nemzetközi dimenziót erősíti, hogy az idei fórum középpontjában a Duna-régió országai és a Török Köztársaság állnak. A Vajdasági Gazdasági Kamara, mint a Duna Menti Kamarák Szövetségének tagja, célul tűzte ki, hogy a fórum keretében elősegítse a régió vállalkozásai közötti együttműködést és új piacok elérését. A programban szerepel továbbá az EXPO 2027 bemutatkozása, valamint az Isztambuli Kereskedelmi Kamara befektetési lehetőségeinek ismertetése.
Az eseményre elsősorban olyan vállalkozásokat, klasztereket és szervezeteket várnak, amelyek aktívan keresnek üzleti partnereket, érdeklődnek nemzetközi projektpartnerség iránt, és nyitottak új együttműködések kialakítására. A fórum ideális lehetőséget kínál mindazon cégek számára, amelyek szeretnének kilépni a nemzetközi piacokra, bővíteni kapcsolatrendszerüket, vagy részt venni közös fejlesztésekben.
A részvétel díjmentes, de regisztrációhoz kötött, amit ITT tud megtenni.
A kiutazás és szállás költségei a résztvevőt terhelik.

XXVI. Nemzetközi Közlekedési Konferencia
2025-11-20 - 2025-11-21 | Csongrád-Csanádi Kereskedelmi és Iparkamara, Párizsi krt. 8-12., Szeged, Csongrád-Csanád, 6721, Magyarország
A Csongrád-Csanádi Kereskedelmi és Iparkamara és az Enterprise Europe Network-Szeged a Közlekedéstudományi Egyesület együttműködésével, valamint a Magyar Kereskedelmi és Iparkamara támogatásával 2025. november 20-21-én immár huszonhatodik alkalommal szervez Szegeden Nemzetközi Közlekedési Konferenciát, „A HAZAI KÖZFORGALMÚ KÖZLEKEDÉS JÖVŐJE“ címmel.

TERVEZETT PROGRAM

2025. november 20. (csütörtök)
Moderátor: Dr. Szeri István, a szegedi Közlekedési Konferencia alapítója, szervezőbizottságának elnöke, a Csongrád-Csanádi Kereskedelmi és Iparkamara tiszteletbeli elnöke
12.30-13.00 Regisztráció
13.00-13.40 Köszöntők:
Gellért Ákos, a Csongrád-Csanádi Kereskedelmi és Iparkamara alelnöke (felkérés alatt)
Nagy Sándor, Szeged MJV Önkormányzatának városfejlesztési alpolgármestere
Dr. Horváth Balázs, főtitkár, Közlekedéstudományi Egyesület; tanszékvezető egyetemi tanár, Széchenyi Egyetem
13.40-14.10 Nyitóelőadás: Aktuális közlekedésstratégiai és közlekedés hatósági kérdések
Dr. Kerékgyártó János, közlekedési stratégiáért és hatósági ügyekért felelős helyettes államtitkár, Építési és Közlekedési Minisztérium
14.10-14.30 A szegedi helyi közösségi közlekedés jövője a megrendelő szempontjából
Nagy Sándor, városfejlesztési alpolgármester, Szeged MJV Önkormányzata
14.30-14.50 MÁV csoport integráció eddigi eredményei
Hegyi Zsolt, vezérigazgató, MÁV Zrt.
14.50-15.10 Uniós közlekedéspolitika, fenntartható közlekedés
Zúgó Liliána, szenior gazdasági elemző, Európai Bizottság Magyarországi Képviselete
15.10-15.40 Kávészünet
15.40-16.00 A KTI feladatai a közlekedési közszolgáltatásban
Borbélyné Dr. Szabó Ágnes, közszolgáltatási igazgató, Közlekedéstudományi Intézet
16.00-17.30 Kerekasztal beszélgetés a közlekedés oktatásról, képzésről
moderátor: Dr. Pataki Gergely, ügyvezető, Csillag Oktatási, Kereskedelmi és Szolgáltató Kft.
– Vasúti és autóbuszos képzés fontossága – Dobás László, oktatási központ vezető, Baross Gábor Oktatási Központ (felkérés alatt)
– A nagykategóriás képzés jövője – Kulics Péter, járművezető szakoktató
– Innováció az e-learning-es oktatás tükrében – Dr. Szőcs Károly, vezérigazgató, E-Educatio Zrt. (felkérés alatt)
– A közlekedés felsőoktatási képzéséről
Dr. Horváth Balázs, főtitkár, Közlekedéstudományi Egyesület; tanszékvezető egyetemi tanár, Széchenyi Egyetem

19.00-22.00 Esti fogadás
Pohárköszöntők:
Dr. Kőkuti Attila, a Csongrád-Csanádi Kereskedelmi és Iparkamara elnöke és a Magyar Kereskedelmi és Iparkamara alelnöke
Dr. Szeri István, a szegedi Közlekedési Konferencia alapítója

2025. november 21. (péntek)
Moderátor: Dr. Bálint Ákos, mérnökségvezető, Magyar Közút NZrt. Csongrád-Csanád
Vármegyei Igazgatóság
9:30-9:50 Adatvezérelt szakmai irányítás a MÁV-csoportban
Reich László, stratégiai vezérigazgató-helyettes, MÁV Zrt.
9:50-10:10 Debrecen város nagyberuházásaival összefüggő közforgalmú közlekedésfejlesztés vonatkozásai
Dr. Tóth Szabolcs, vezérigazgató, Debreceni Közlekedési Zrt.
10:10-10:30 Úthálózat felújítási, fejlesztési munkák
Szilvai József Attila, vezérigazgató, Magyar Közút Nonprofit Zrt.
10:30-10:50 Mesterséges intelligencia alkalmazásának lehetőségei nagyrendezvények közforgalmú közlekedéssel való kiszolgálásában
Drabik Balázs, szolgáltatástervezési szakmai irányító, MÁV Magyar Államvasutak Zrt.
10:50-11:10 Kávészünet
Moderátor: Berente István, főosztályvezető, Közlekedéstudományi Intézet
11:10-11:30 Az önvezető járművek és a városi társadalom
Dr. Lukovics Miklós, egyetemi docens, Szegedi Tudományegyetem Gazdaságtudományi Kar
11:30-11:50 Városi mikromobilitás
Dr. Boros Lajos, egyetemi docens, Szegedi Tudományegyetem
11:50-12:10 Közlekedés a hazai felsőoktatásban
Dr. Horváth Balázs, főtitkár, Közlekedéstudományi Egyesület; tanszékvezető, egyetemi tanár, Széchenyi István Egyetem
12:10-12:30 Cím egyeztetés alatt
Dr. Szőcs Károly, vezérigazgató, E-Educatio Zrt. (felkérés alatt)
12:30-12:50 Pálya- és karrier tanácsadás a Közlekedéstudományi Intézetben
Oláh Gábor, képzési, vizsgáztatási igazgató, Közlekedéstudományi Intézet
12:50-tól Ebéd (fakultatív)

A konferencia részvételi díja:

22.000 Ft + áfa /fő a Csongrád-Csanádi Kereskedelmi és Iparkamara (CSKIK) hátralékkel nem rendelkező önkéntes tagvállalkozásainak, és
a KTE Csongrád-Csanád Vármegyei Területi Szervezet tagjai számára
24.000 Ft + áfa / fő a CSKIK-nál hátralékkal nem rendelkező, regisztrált vállalkozások,
más kereskedelmi és iparkamarák, valamint KTE tagjai számára
29.000 Ft + áfa /fő nem ezen szervezetek tagjai számára.

A PBKIK előzetes egyeztetés és jóváhagyás után 5 önkéntes kamarai tag vállalkozás számára átvállalja a konferencia részvételi díját. További információ: Nagy Eszter nagy.eszter@pbkik.hu és Szigeti Rudolf szigeti.rudolf@pbkik.hu
További információ a konferenciáról és regisztráció

Okos megoldások 2025
2025-11-20 09:00 - 15:00 | Pécsi Kereskedelmi Központ, Majorossy Imre utca 36., Pécs, Magyarország
A digitalizáció ma már nem lehetőség, hanem szükségszerűség. A Pécs-Baranyai Kereskedelmi és Iparkamara ingyenes mini konferenciáján megtudhatja, milyen gyakorlati digitális eszközökkel és trendekkel teheti vállalkozását hatékonyabbá és versenyképesebbé.
Az eseményen szó lesz többek között a mesterséges intelligencia, az automatizálás, a digitális könyvelés és a modern vállalatirányítás lehetőségeiről – kifejezetten kis- és középvállalkozások számára.
Miért érdemes részt vennie?

Valós, azonnal alkalmazható megoldásokat ismerhet meg.
Megtudhatja, hogyan növelheti a profitot és javíthatja a működés átláthatóságát.
Inspiráló előadók és értékes kapcsolatépítési lehetőségek várják.

Részvétel díjmentes, de regisztrációhoz kötött.További információ és jelentkezés: pbkik.hu/okos-megoldasok-2025

Generációs Mozaik – Erő a különbségekben
2025-11-26
A Pécs-Baranyai Kereskedelmi és Iparkamara csatlakozik a Magyar Kereskedelmi és Iparkamara által szervezett „Generációs Mozaik – Erő a különbségekben” című ingyenes felnőttképzéshez. A program célja, hogy segítsen megérteni, miként tudnak a különböző generációk – az Y, Z vagy épp a baby boomer korosztály – hatékonyan együttműködni a munkahelyen, a vállalkozásokban és a mindennapi életben.

Kinek ajánljuk?
– Munkáltatóknak és vezetőknek, akik szeretnék erősíteni csapataik együttműködését.
– Vállalkozóknak, akik generációkon átívelő ügyfélkörrel dolgoznak.
– Munkavállalóknak, akik nyitottak az önfejlesztésre és a hatékony kommunikációra.

Miért érdemes jelentkezni?
– Mert segít megérteni a generációk közötti különbségekben rejlő lehetőségeket.
– Mert gyakorlati eszközöket ad a sikeres együttműködéshez és motivációhoz.
– Mert térítésmentesen vehet részt egy inspiráló, gyakorlatorientált képzésen!

Időpont: 2025. november 26., 09:00 – 17:00-ig.
Helyszín: Pécs-Baranyai Kereskedelmi és Iparkamara, 7625 Pécs, Majorossy Imre utca 36.
Jelentkezés és további információ: Jelentkezési lap
Adatkezelési tájékoztató: https://mkik.hu/kiegeszites-adatkezelesi-tajekoztato-pecs
Jelentkezési határidő: 2025. november 5.
A Magyar Kereskedelmi és Iparkamara felnőttképzési engedélyszáma: E/2021/000218.

Vállalkozói fórum - Komló
2025-12-02 15:30 - 17:00 | Városháza díszterem (7300 Komló, Városház tér 3.).
A kamara 4 állomásos rendezvénysorozatot tervez, melynek célja, hogy megismertesse a vármegye vállalkozásaival, hogy milyen lehetőségeket tudnak kihasználni a kamara segítségével és milyen szolgáltatásokat tudnak igénybe venni fejlődésük érdekében.

A Pécs-Baranyai Kereskedelmi és Iparkamara a perifériafejlesztést térségünk kitörési pontjaként kezeli. Számtalan kezdeményezésünk és országos nagy programokhoz kapcsolódó aktivitásunk (Baranyai Iparfejlesztési Program, Országos Periféria alapú pályázati rendszer, Gazdasági Zóna program részegységei) erősíti a vármegye perifériális helyzetű járásainak és településeinek fejlődését.
A 2024-ben megszervezett „Merre tart Baranya” – települési fórumok során kiderült, hogy szükség van a személyes interakciókra, főként a megyeszékhelyen kívül tevékenykedő vállalkozásokkal.
Ezért a kamara 4 állomásos rendezvénysorozatot tervez, melynek célja, hogy
– megismertesse a vármegye vállalkozásaival, hogy milyen lehetőségeket tudnak kihasználni a kamara segítségével és milyen szolgáltatásokat tudnak igénybe venni fejlődésük érdekében.
– Emellett a fórumok lehetőséget biztosítanak arra, hogy a világ- és a hazai gazdaság helyzetéről tájékoztatást adjunk valamint,
– hogy a vállalkozások jelezzék a kamara felé igényeiket, problémáikat,
– illetve egymással is kooperáljanak.
Időpont: 2025. december 2. 15.30
Helyszín: Városháza díszterem (7300 Komló, Városház tér 3.).
Kérjük Ön is vegyen részt a rendezvényen, hiszen mindannyiunk közös érdeke, hogy együtt cselekedjünk!
A rendezvény ingyenes, de regisztrációhoz kötött.
Jelentkezés link: https://pbkik.hu/2025/11/03/egyeb/vallalkozoi-forum-2025-komlo/
Jelentkezési határidő: november 20.

Enterprise Horizon Progress - ingyenes pályázati képzési program
2025-12-03 09:30 - 13:00 | Nemzeti Innovációs Ügynökség, 1077 Budapest, Kéthly Anna tér 1., Budapest, 1077, Magyarország

Vállalkozói fórum - Sellye
2025-12-03 15:00 - 16:30 | Rendezvényterem (régi Művelődési ház) – 7960 Sellye, Batthyány u. 10.
A kamara 4 állomásos rendezvénysorozatot tervez, melynek célja, hogy megismertesse a vármegye vállalkozásaival, hogy milyen lehetőségeket tudnak kihasználni a kamara segítségével és milyen szolgáltatásokat tudnak igénybe venni fejlődésük érdekében.

A Pécs-Baranyai Kereskedelmi és Iparkamara a perifériafejlesztést térségünk kitörési pontjaként kezeli. Számtalan kezdeményezésünk és országos nagy programokhoz kapcsolódó aktivitásunk (Baranyai Iparfejlesztési Program, Országos Periféria alapú pályázati rendszer, Gazdasági Zóna program részegységei) erősíti a vármegye perifériális helyzetű járásainak és településeinek fejlődését.
A 2024-ben megszervezett „Merre tart Baranya” – települési fórumok során kiderült, hogy szükség van a személyes interakciókra, főként a megyeszékhelyen kívül tevékenykedő vállalkozásokkal.
Ezért a kamara 4 állomásos rendezvénysorozatot tervez, melynek célja, hogy
– megismertesse a vármegye vállalkozásaival, hogy milyen lehetőségeket tudnak kihasználni a kamara segítségével és milyen szolgáltatásokat tudnak igénybe venni fejlődésük érdekében.
– Emellett a fórumok lehetőséget biztosítanak arra, hogy a világ- és a hazai gazdaság helyzetéről tájékoztatást adjunk valamint,
– hogy a vállalkozások jelezzék a kamara felé igényeiket, problémáikat,
– illetve egymással is kooperáljanak.
Időpont: 2025. december 3. 15.00
Helyszín: Rendezvényterem (régi Művelődési ház) – 7960 Sellye, Batthyány u. 10.
Kérjük Ön is vegyen részt a rendezvényen, hiszen mindannyiunk közös érdeke, hogy együtt cselekedjünk!
A rendezvény ingyenes, de regisztrációhoz kötött.
Jelentkezés link: https://pbkik.hu/2025/11/03/egyeb/vallalkozoi-forum-2025-sellye/
Jelentkezési határidő: november 20.

Foglalkoztatás és jóllét
2026-01-09 09:00 - 16:00 | PTE Kancellária, Dr. Koltai Dénes Aula (7633 Pécs, Szántó Kovács János u. 1/b.)
A rendezvény kiemelt témája a munkaerő megszerzése és megtartása a folyamatosan változó munkaerőpiaci környezetben.
Szervezők: Pécsi Tudományegyetem Kancellária Innovációmenedzsment és Gazdaságkapcsolati Igazgatóság, PTE Bölcsészet- és Társadalomtudományi Kar Társadalmi Felzárkózás és Szociális Gazdaság Kutatóközpont, PTE Közgazdaságtudományi Kar Vezetés és Szervezéstudományi Intézet FLOW Menedzsment Kutatócsoport, Pécs-Baranyai Kereskedelmi és Iparkamara, Prohuman Zrt.
Időpont: 2026. január 9. 9.00
Helyszín: PTE Kancellária, Dr. Koltai Dénes Aula (7633 Pécs, Szántó Kovács János u. 1/b.)
A konferencia célja
A konferencia keretében a Magyarországot, különösen a Dél-Dunántúli Régiót érintő munkaerőhiány megoldására irányuló szakmai és tudományos kezdeményezések tapasztalatait osztjuk meg. Emellett elősegítjük a PTE és a térségi gazdasági, társadalmi szereplők közötti innovációs együttműködést és közös stratégiaalkotást. A rendezvényen bemutatott új kutatási eredmények, problémamegoldó módszerek és vállalati gyakorlatok hozzájárulnak a munkahelyi jóllét erősítéséhez. A hazai és nemzetközi társadalmi és gazdasági szereplők közti térségi-területi együttműködés, valamint a humán kutatás-fejlesztés és innováció eredményei közvetlenül támogatják az egyetemi képzések gyakorlatorientált jellegét, a gazdasági kapcsolatok elmélyítését, valamint a Kar és az Egyetem hazai és nemzetközi szakmai jelenlétét.
Mit kínál a konferencia?
A tudományos konferencia előadásai áttekintést nyújtanak a világban jelenleg zajló változásokról, amelyek Magyarországot, ezen belül a Dél-Dunántúl gazdaságát is érintik. Különös figyelmet kap a munkaerőpiac, a foglalkoztatás, valamint a vállalati HR-stratégiák és személyzetgazdálkodás átalakulása. Az előadók bemutatják azokat a humán kutatás-fejlesztési és innovációs kezdeményezéseket, valamint vizsgálati eredményeket, amelyek hozzájárulnak a munkahelyi jóllét (workplace well-being) erősítéséhez, a munkavállalók megtartásához és a szervezeteket sújtó munkaerőhiány kompenzálásához. A konferencia második részében a meghívott dél-dunántúli vállalatvezetők és előadók moderátor vezetésével szakmai kerekasztal keretében osztják meg gyakorlati tapasztalataikat a témában.
Program
Regisztráció

A konferencia fővédnöke:
Decsi István a Pécsi Tudományegyetem Kancellárja
A konferencia tudományos bizottsága:

Dr. habil. Albert Lőrinc Csanád egyetemi docens
Nagyváradi Egyetem, Nagyvárad
Prof. dr. Benedek József egyetemi tanár
Babeş-Bolyai Tudományegyetem, Kolozsvár
Prof. Dr. Fábián Adrián egyetemi tanár
Pécsi Tudományegyetem Állam- és Jogtudományi Kar
Prof. dr. Ronnie Donaldson egyetemi tanár
Stellenbosch University
Dr. habil. Jarjabka Ákos egyetemi docens, intézetigazgató
a FLOW Menedzsment Kutatócsoport vezetője, PTE KTK
Dr. habil. Juhász Gábor egyetemi docens, tanszékvezető
PPKE BTK; kutatóközpont-társvezető, PTE KTK – PTE BTK
Prof. dr. George O. Rogers egyetemi tanár
Texas A&M University
Prof. dr. Christian Rogerson egyetemi tanár
College of Business and Economics, University of Johannesburg
Dr. habil. Sipos Norbert egyetemi docens
PTE KTK, PTE Nemzetközi Igazgatóság, Európai Programok igazgatóhelyettes
Dr. habil. Tésits Róbert egyetemi docens
PTE TTK, kutatóközpont-társvezető, PTE BTK

A konferencia szervezőbizottsága
A konferencia szervezőbizottságának elnöke:
Dr. habil. Juhász Gábor egyetemi docens,
kutatóközpont-társvezető PPKE BTK; PTE KTK – PTE BTK
A konferencia szervezőbizottságának tagjai:

Akl Fanni, a kutatóközpont tagja (PTE BTK), PhD-hallgató (PTE ETK)
Dr. Alpek B. Levente Ph.D. kutatóközpontvezető-helyettes (PTE BTK), adjunktus (PTE TTK)
Dr. Bene Adrián Ph.D. adjunktus (PTE BTK)
Dr. habil. Cserti Csapó Tibor, a kutatóközpont tagja, egyetemi docens, tanszékvezető (PTE BTK)
Dózsa Zsófia Katalin, a kutatóközpont tagja (PTE BTK)
Dr. Fekete Szabolcs Ph.D., a kutatóközpont tagja, adjunktus (PTE BTK)
Dr. Görgőy Rita PhD, a kutatóközpont tagja (PTE BTK)
Dr. habil. Jarjabka Ákos intézetigazgató egyetemi docens,
a FLOW Menedzsment Kutatócsoport vezetője (PTE KTK)
Kutyáncsánin Jevrem ügyvezető (HR-Rent Kft)
László Katalin, regionális projektkoordinátor (Prohuman Zrt)
Nyikos Attila, a kutatóközpont tagja (PTE BTK), PhD-hallgató (PTE ETK)
Rabb Szabolcs, főtitkár Pécs-Baranyai Kereskedelmi és Iparkamara
Rashid, Ismail Rishvan, a kutatóközpont tagja (PTE BTK), PhD-hallgató (PTE KTK)
Dr. habil. Sipos Norbert egyetemi docens (PTE KTK), Európai Programok igazgatóhelyettes (PTE Nemzetközi Igazgatóság)
Szabó András kutatóközpont-vezető (PTE BTK), PhD-hallgató (PTE ETK)
Dr. habil. Tésits Róbert kutatóközpont-társvezető (PTE BTK), egyetemi docens (PTE TTK)
Tóth Rómeó, BSc-hallgató, PTE TTK
Vidák Gábor tanársegéd, a kutatóközpont tagja, PhD-hallgató (PTE BTK)

CIMIx 2026 – A Kreatív ipar találkozója a transzformáció jegyében
2026-01-27 - 2026-01-29 | Bécs, Ausztria és Online, Bécs, Austria
A nemzetközi kreatív ipar 2026 január 27–29. között ismét Bécsben találkozik, hogy a CIMIx – The Transformation Edition keretében megvitassa az ágazat jövőjét formáló innovatív ötleteket, bevált gyakorlatokat és stratégiákat. Az eseményt együttműködésben szervezi az ADVANTAGE AUSTRIA, a Kreativwirtschaft Austria és az Enterprise Europe Netwvork vállalkozásfejlesztési hálózat.
A kreatívipar nemzetközi találkozóhelye

A CIMIx mára az osztrák kreatív szektor meghatározó nemzetközi eseményévé vált, amely a kreatívipart, az üzleti szférát és az ipart hozza össze. A 2026-os rendezvény különleges hangsúlyt fektet a nemzetközi hálózatépítésre, az együttműködésre és a fenntartható kapcsolatok kialakítására.
A háromnapos program célja, hogy elősegítse a tudásmegosztást, a közös gondolkodást és az inspirációt a különböző iparágak között. A résztvevők számára kiváló lehetőség nyílik új üzleti és szakmai kapcsolatok kiépítésére, valamint a nemzetközi trendek megismerésére.
Négy tematikus fókuszterület
A CIMIx 2026 programja négy fő témakör köré szerveződik:

Financing for Creativity – kreatív projektek finanszírozási lehetőségei
Business Transformation – üzleti modellek és folyamatok átalakítása
Collaboration with Industry – az ipar és a kreatív szektor együttműködése
The Business of Live Events – a rendezvényszervezés és élő események üzleti vonatkozásai

Sokrétű program és aktív részvétel
A rendezvény gazdag programkínálatot ígér: inspiráló előadások, panelbeszélgetések, workshopok, jó gyakorlatokat bemutató prezentációk, valamint B2B nemzetközi üzletember találkozók és esti networking események várják a résztvevőket. A CIMIx így nemcsak tudásmegosztásra, hanem aktív kapcsolatépítésre is kiváló platformot biztosít.
Regisztráció és további információ
A részletes program, valamint a regisztrációs információk elérhetők a CIMIx 2026 – The Transformation Edition hivatalos weboldalán.

Planet Budapest 2026 – Kiállítás a fenntarthatóság jegyében
2026-02-25 08:00 - 2026-03-29 17:00 | Majorossy Imre utca 36., Pécs, 7625, Magyarország
A Magyar Kereskedelmi és Iparkamara a Kék Bolygó Alapítvánnyal együttműködve fontosnak tartja a fenntarthatóság, valamint a körforgásos gazdaság jelentőségét, melynek érdekében Áder János a kuratórium elnöke és Nagy Elek az MKIK elnöke együttműködési szándékukat fejezték ki a Planet Budapest 2026 rendezvény sikeres lebonyolítása érdekében.
Az Alapítvány szervezésében 2026.02.25-től – a Vasúttörténeti Parkban – megrendezésre kerül a Planet Budapest 2026. rendezvény. A Planet Budapest egy egyedülálló, két-három évente megrendezésre kerülő fenntarthatósági esemény, amely a jövőformálásról, a tudás és az élmény összekapcsolásáról, valamint a közösségi cselekvés ösztönzéséről szól.
A Planet Expo keretében számos ágazat képviselteti magát, amelyek kulcsszerepet játszanak a fenntarthatósági célok elérésében.
Az esemény az alábbi szektorok szereplőit vonja be:

Agrárium – a mezőgazdasági termelés fenntarthatóbbá tétele.
Élelmiszeripar – élelmiszer-előállítás és -ellátás környezetbarát megoldásokkal.
Építőipar – fenntartható építészeti és urbanisztikai megoldások.
Energetika – megújuló energiák és energiahatékonyság.
Finanszírozás – zöld beruházások és fenntartható finanszírozási formák.
Hulladékgazdálkodás – körforgásos gazdaság, újrahasznosítás.
Logisztika és közlekedés – környezetbarát szállítási és ellátási rendszerek.
Okosvárosok – digitális megoldások és innováció a városfejlesztésben.
Oktatás – szemléletformálás és tudásátadás minden korosztálynak.
Szemléletformálás – társadalmi attitűdváltás elősegítése.
Vízgazdálkodás – fenntartható vízhasználat és vízvédelem.

A Planet Expo pavilonjában összesen 100 stand kap helyet, amelyek támogatott, díjmentes részvételi lehetőséget biztosítanak a kiállítók számára. A standok lángmentesített kartonpapírból készülnek, ami környezetbarát és biztonságos megoldásként illeszkedik a fenntarthatósági célkitűzésekhez. Ezen felül 33 cég kerül kiemelésre a „Your Planet Science” elnevezésű részlegen, ahol külön installációval jelenhetnek meg.
A kiállítók számára 2025. június 19-től kezdődően nyílt meg a jelentkezés lehetősége a Planet Expo rendezvényre, továbbra is várják a jelentkezőket
Az érdeklődők a részvételhez szükséges információkat és a regisztrációs felületet a planetbudapest.hu oldalon találják meg.
Időpont: 2026. február 25. – március 29.
Helyszín: Budapest, Magyar Vasúttörténeti Park
Planet_Expo_2026_info_cegeknek
